[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Jalgpalli EM-i lugude sari: skandaalse poja taassu\u0308nd"}, {"text_idx": "#000006", "text": "Kuuel jalgpalli Euroopa meistrivo\u0303istluste finaalturniirile eelneval na\u0308dalal kirjutab ERR-i spordiportaal pikemalt u\u0308hest EM-il ma\u0308ngivast persoonist. Kolmandal korral uurime, miks ei mahtunud Karim Benzema ligi kuus aastat Prantsusmaa koondisesse ja mispa\u0308rast tema seekordne kaasamine valitsevate maailmameistrite maal nii palju poleemikat tekitab."}, {"text_idx": "#000007", "text": "Kui surnud mees ko\u0303ndis, ja\u0308lgisid tema u\u0308ksildast ra\u0308nnakut miljonid inimesed, va\u0308lja arvatud see u\u0308ks, kes ei suutnud tema poole vaadatagi. Ka surnud mees ise ei to\u0303stnud silmi."}, {"text_idx": "#000008", "text": "Karim Benzema pidi olema surnud, sest vaevalt paar kuud varem kirjutas Marca, kuidas Jose Mourinho prantslase ellu a\u0308ratas. Aga ilmselgelt ei olnud sellest piisanud. Selles ku\u0308mne aasta taguses va\u0308ravateta lo\u0303ppenud karikama\u0308ngus Murcia vastu ei veennud Benzema na\u0308oga elutu keha kedagi. Mourinho vahetas keha tunni ta\u0308itudes va\u0308lja, sundides teda jalutama va\u0308ljaku u\u0308hest a\u0308a\u0308rest teise, hoolikalt tema pilku va\u0308ltides. Ja ja\u0308rgmisel pa\u0308eval kirjutaski Marca esikaanel, et Benzema on ja\u0308lle surnud."}, {"text_idx": "#000009", "text": "Tema o\u0303nneks olid Mourinho oskused siis veel esmaklassilised. La\u0308ks mo\u0308o\u0308da vaid neli pa\u0308eva, kui ta\u0308ies elujo\u0303us Benzema ja\u0308lle va\u0308ljakul rahmeldas, Cristiano Ronaldole kaks va\u0308ravaso\u0308o\u0308tu jagas ning Madridi Reali viienda ja\u0308rjestikuse liigavo\u0303iduni aitas. \"La resurreccion\", kirjutas Marca nu\u0308u\u0308d. Pu\u0308ha Jose ja\u0308rjekordne imetegu. Mis viga niimoodi tiitleid koguda, kui sinu meeste eest hoolitseb \"va\u0308ljavalitu\"."}, {"text_idx": "#000010", "text": "Karim Benzema on harjunud, et u\u0308listamisele ja\u0308rgnevad etteheited, mo\u0303nikord u\u0308he hingeto\u0303mbe sees. Nii on, kui su ma\u0308ngustiil on elegantne, mitte rahmeldav: inimesed peavad sind laisaks. Nii on, kui sa lo\u0308o\u0308d Alicante vastu mo\u0303nelt meetrilt mo\u0308o\u0308da, kuigi Reali eest on rohkem liigava\u0308ravaid kirjas vaid Ronaldol, Raulil ja Di Stefanol: inimesed peavad sind raiskajaks. Nii on, kui sa lo\u0308o\u0308d u\u0308hel hooajal viis va\u0308ravat, kuigi sinu roll ja u\u0308lesanded on teistsugused: inimesed peavad sind kuhtunuks. Ning kui sa lo\u0308o\u0308d u\u0308hel hooajal viis ja ja\u0308rgmisel 21 va\u0308ravat, peetakse sind surnust ta\u0308rganuks."}, {"text_idx": "#000011", "text": "Oma u\u0308lesto\u0303stja-perioodil u\u0308tles Mourinho kord, et eelistab Benzemale Gonzalo Higuaini, sest kassiga ei ole mo\u0303tet jahile minna. Benzema hakkas va\u0308ravaid lo\u0308o\u0308ma ja to\u0303des, et kassist on kasvanud lo\u0303vi. Eelmisel aastal paluti Benzemal ennast ko\u0303rvutada pikalt Prantsusmaa esiru\u0308ndajaks olnud Olivier Giroud'ga. \"Vormel-1 masinat ei ole mo\u0303tet kardiga vo\u0303rrelda,\" vastas ta. Jorge Valdano la\u0308ks abstraktsemaks, o\u0308eldes, et Benzema on justkui tervis: hakkad temast puudust tundma ilmselt alles siis, kui ta on la\u0308inud."}, {"text_idx": "#000012", "text": "Karim Benzema on 33-aastane, aga elanud mitmeid elusid. Ta on olnud u\u0308lesto\u0303usja, u\u0308mbersu\u0308ndija, taasa\u0308rkaja. Nii polegi imestada, miks Didier Deschamps teisipa\u0308eva o\u0303htul jalgpallimaailma u\u0308llatas ja Benzema ligi kuus aastat kestnud pausi ja\u0308rel taas koondisesse kutsus. Sest mida on vaja meeskonnal, mis on ideaalne; millel on ko\u0303ik olemas? Kedagi, kes tegutseb talle seatud raamidest va\u0308ljaspool."}, {"text_idx": "#000013", "text": "Ma u\u0308tlesin talle, et kuula, ei mingit vahendajat, ei mingit advokaati, ei so\u0303pru, ei agenti, ei politseid. Sa ei taha seda. U\u0308tlesin talle, et kui sa tahad, et see video ha\u0308vitataks, pead Lyonis mu so\u0303braga kohtuma. Kohtud temaga ise, mitte ei saada kedagi teist."}, {"text_idx": "#000014", "text": "Ta ku\u0308sis, et kust see video tuli? U\u0308tlesin: mul ei ole aimugi, kust see video pa\u0308rit on. Ta oli na\u0308ost ta\u0308iesti valge. Ta ku\u0308sis mult, kus ma seda videot na\u0308gin. Kui kaua aega tagasi? Na\u0308gin, kuidas ta neelatas, ta tegi seda kaks-kolm korda. Kas oled kunagi na\u0308inud, kuidas keegi paanikasse satub?"}, {"text_idx": "#000015", "text": "U\u0308tlesin talle, et tehku mida tahab. Et tulin temaga ra\u0308a\u0308kima, sest na\u0308gin seda videot, et ma ei saa temaga riietusruumis koos naerda ja talle sellest mitte ra\u0308a\u0308kida. Ta ku\u0308sis, et millal nad tahavad seda avalikustada, kas EM-i ajaks? U\u0308tlesin talle, et ilmselt ku\u0308ll. U\u0308tlesin, et kui mul oleks selline video, ei ku\u0308siks ma raha: ma avalikustaks selle, mu\u0308u\u0308ks selle ajakirjandusele. Vot nii u\u0308tlesin talle."}, {"text_idx": "#000016", "text": "Ta ku\u0308sis mult, et mida nad tahavad? U\u0308tlesin: ma ei tea. Minu osa lo\u0303ppeb siin. Nu\u0308u\u0308d vo\u0303tab mu so\u0303ber u\u0308le. Tema tunneb seda inimest, ainsat, kellel see video on. Mina teda ei tea, aga mu so\u0303ber teab. U\u0308tlesin, et ta on mu so\u0303ber, mu parim so\u0303ber, mulle venna eest. Ja kui sa tahad selle asja korda ajada, annan sulle tema numbri. Ta ku\u0308sis mult, et mida mina oleksin teinud. U\u0308tlesin, et mina ei ole ka\u0308ra peal va\u0308ljas. Et oleksin lihtsalt oma pere pa\u0308rast maksnud. U\u0308tlesin: kui sa oled oma pere hoiatanud ja neid ei huvita, siis las nad avaldavad selle video. Nii ma u\u0308tlesin."}, {"text_idx": "#000017", "text": "Piraajad pistavad ta elusalt nahka, vennas."}, {"text_idx": "#000018", "text": "Nende so\u0303nadega lo\u0303ppes Karim Benzema koondisekarja\u0308a\u0308r."}, {"text_idx": "#000019", "text": "U-18 vanuseklassidele keelatud video sattus Mathieu Valbuena telefonist to\u0303ena\u0308oliselt Marseille'i Olympique'i IT-to\u0308o\u0308taja ka\u0308tte, kes jagas seda to\u0303ena\u0308oliselt Marseille'i kriminaalidega, kes jagasid seda to\u0303ena\u0308oliselt oma Lyoni ametivendadega ja nii jo\u0303udis see to\u0303ena\u0308oliselt Karim Zenatini, narkokaubanduse ja relvastatud ro\u0308o\u0308vi to\u0303ttu kaheksa aastat vangis istunud Benzema lapsepo\u0303lveso\u0303brani, kellega ru\u0308ndaja tolles pealtkuulatud telefoniko\u0303nes ra\u0308a\u0308kis."}, {"text_idx": "#000021", "text": "Valbuena vo\u0303ttis Benzemalt Zenati numbri, aga helistas ikkagi politseisse. Lo\u0303pplahenduse saab skandaal alles ta\u0308navu su\u0308gisel, kui Marseille'is algab kohtuprotsess ning su\u0308u\u0308dimo\u0303istev otsus vo\u0303ib u\u0308hele Prantsusmaa ajaloo parimale ru\u0308ndajale ta\u0308hendada kuni viieaastast vangistust."}, {"text_idx": "#000022", "text": "Igavene dissident - ja Deschamps'i po\u0303lgaja - Eric Cantona ka\u0308is enne 2016. aasta EM-i ja\u0308rjekordselt pilti pa\u0308a\u0308semiseks va\u0308lja idee, et Deschamps ja\u0308ttis tiimikaaslase va\u0308ljapressimises su\u0308u\u0308distatava Benzema koondisest va\u0308lja hoopis tema rahvusliku tausta to\u0303ttu. Benzema mo\u0308o\u0308nas ajakirjanike pinnimise peale, et treener vo\u0303is ja\u0308rele anda \"Prantsusmaa rassistlike jo\u0303udude survele\", mille ja\u0308rel sodisid vandaalid Deschamps'i koduseinu graffitiga. Seda ei ole kahekordne maailmameister andestanud."}, {"text_idx": "#000023", "text": "\"See on ha\u0308biplekk,\" so\u0303nas ta veel selle aasta alguses RTL-ile. \"Isegi, kui asjad aastate jooksul maha rahunevad, ei saa ma unustada. Minu jaoks on see vastuvo\u0303etamatu. Me ei saa unustada, ma ei saa unustada ja ma ei unustagi mitte kunagi.\""}, {"text_idx": "#000025", "text": "Olen Prantsusmaa koondise ja ma\u0308ngijate tegemistel silma peal hoidnud nu\u0308u\u0308d juba 20 aastat ja kui olen midagi selle aja jooksul selgeks saanud, siis selle, et skandaalid ja uudispommid ka\u0308ivad \"Marseljeesiga\" ka\u0308sika\u0308es."}, {"text_idx": "#000027", "text": "Mo\u0303ned rohkem, mo\u0303ned va\u0308hem u\u0308lepaisutatud, mo\u0303ned su\u0308u\u0308distustest vabastatud, kuid ikkagi plekilised."}, {"text_idx": "#000028", "text": "Kui Deschamps 2012. aasta EM-i ja\u0308rel peatreeneriks sai, saabus viimaks rahu. Mitte koheselt ja elegantselt liugleva sulena, nagu \"Forrest Gumpis\", aga siiski, sest Deschamps ei ole oui monsieur, kes talitaks egode - nii ka\u0308suliinis u\u0308lal kui all olevate - paukumise ja\u0308rgi. Deschamps on ajanud oma asja, enda moodi. Ta on Clairefontaine'i lo\u0303puks toonud harmoonia. Tema, ja ehk ainult tema, ka\u0308e all on Paul Pogba olnud maailma parimaid keskva\u0308ljamehi. Tema ka\u0308e all ma\u0308ngis tavapa\u0308raselt tagumise poolkaitsja rolli ta\u0308itnud Blaise Matuidi MM-il vasakut a\u0308a\u0308rt ja tegi seda hiilgavalt, lubades Kylian Mbappel paremal pool sa\u0308rada."}, {"text_idx": "#000029", "text": "Kui Prantsusmaa Venemaalt kuldse karikaga naasis ja Stade de France'il Vegedreami \"Ramenez la coupe a la maisoni\" saatel triumfi ta\u0308histas, ja\u0308lle selle vanu haavu po\u0303etava Marianne'i na\u0308ole naeratust tuues, ei ku\u0308sinud keegi, kus on Karim Benzema."}, {"text_idx": "#000030", "text": "Ma olen seda videot vaadanud sada korda, aga ka 101. kord toob ikka ku\u0308lmava\u0308rinad."}, {"text_idx": "#000031", "text": "Kolm aastat tagasi MM-finaalis ma\u0308nginud algkoosseisust ei mahtunud ta\u0308navu EM-koondisesse vaid ookeani taha kolinud Matuidi ja pidevalt vigastustega kimpus olev Samuel Umtiti. Taas on valitute sekka osutunud Deschamps'i lemmiklaps Moussa Sissoko, mis na\u0308itab, et meeskondlik harmoonia on tema prioriteetide loetelus ja\u0308tkuvalt ko\u0303rgel kohal."}, {"text_idx": "#000032", "text": "Miks siis riskida Benzemaga, mehega, kes la\u0308vib su\u0308u\u0308dimo\u0303istetud kurjategijatega, kes on pidevalt seotud erinevate skandaalidega ja praegugi kohtu all, kes on sind la\u0308bi lillede rassistiks nimetanud? Kes, vaadates ko\u0303iki lauale visatud fakte, peaks olema sinu meeskondliku harmoonia ohustaja number u\u0308ks?"}, {"text_idx": "#000033", "text": "Sest ainus asi, mis on Deschamps'i prioriteetide loetelus sellestsamusest meeskondlikust harmooniast ko\u0303rgemal, on vo\u0303itmine."}, {"text_idx": "#000034", "text": "Et putain, Benzema on vo\u0303itja."}, {"text_idx": "#000036", "text": "Kui ra\u0308a\u0308kida jalgpalli politiseeritusest, on Prantsusmaaga ehk vo\u0303rreldav vaid Argentina. Jalgpall on poliitikutele ka\u0308rbsepaberiks, u\u0308hiskonna populaarseima sidujana lihtsaks vo\u0303imaluseks end reklaamida ja tihti teha seda teemat va\u0308hegi valdamata."}, {"text_idx": "#000037", "text": "Vaevalt oli Deschamps teisipa\u0308eval jo\u0303udnud koondise nimekirja kinnitada, kui ka\u0308rbsed hakkasid tiirlema. Le Penide parema\u0308a\u0308rmusliku partei senaator Stephane Ravier kirjutas Twitteris: \"Karim Benzema on prantslane, aga u\u0308tleb samas ise, et tunneb end su\u0308dames alz\u030ceerlasena. Ta peaks ma\u0308ngima Alz\u030ceeria koondise eest, aga palgad on seal palju madalamad. Paberil on ta ju prantslane. Prantsusmaa tuli temata maailmameistriks ja saaksime ilma temata va\u0308ga ha\u0308sti hakkama.\""}, {"text_idx": "#000038", "text": "\"Ha\u0308rra Ravier on endale lubanud o\u0303iguslikke Prantsusmaa kodanikke po\u0303lastusva\u0308a\u0308rsete terminitega sildistada. Ta kasutas va\u0308ljendit \"paberil prantslane\", mis on vastik ja seda tarvitavad tavaliselt ko\u0303ige a\u0308a\u0308rmuslikumad inimesed,\" vastas Roheliste Sandra Regol. \"Neil harvadel kordadel, mil Stephane Ravier pallile pihta saab, lo\u0308o\u0308b ta selle siis oma - Prantsusmaa - va\u0308ravasse,\" lisas tsentristliku LREM-i Christophe Castaner."}, {"text_idx": "#000039", "text": "Ja nii edasi ja nii edasi. Minutitega. Lumepall hakkab veerema ja seda ei peata teel ma\u0308etipust alla miski. Nii matab ja\u0308rjekordne laviin ko\u0303ik ja\u0308lle enda alla. Kui Prantsusmaa koondislaste elu mingis aspektis mitte kadestada, siis selles, kui tugev sotsiaalne ja poliitiline surve nende o\u0303lgadele asetatakse. Iga vale - vahet pole, kelle meelest - keelekasutus vo\u0303tab tuule alla ja kasvab sloganiks, mille pealt u\u0308likonnad ennast inimestele pa\u0308he ma\u0308a\u0308rivad. A\u0308mbreid on kolistanud ko\u0303ik: Platinist, Zidane'ist, Thuramist ja Petit'st Griezmanni, Reveillere'i ja Pogbani, ra\u0308a\u0308kimata Cantonast ja Benzemast."}, {"text_idx": "#000040", "text": "Tookord, kui Benzema po\u0303hjendas koondisema\u0308ngudel hu\u0308mni mittelaulmist sellega, et talle ei meeldi \"Marseljeesis\" kesksel kohal olev so\u0303jakutsungi, lahingusse keelitava refra\u0308a\u0308ni laetus, la\u0308ks po\u0303rgu lahti. Toonane president Francois Hollande kirjutas oma raamatus, et Prantsusmaa jalgpallurid on \"halvasti kasvatatud lapsed, kes peaksid keha asemel ka aju treenima\", lisades, et Benzema ei ole heaks moraalsuse eeskujuks."}, {"text_idx": "#000041", "text": "Ja kui L'Equipe vahetult pa\u0308rast - sest miks mitte - Valbuena va\u0308ljapressimisskandaali ilmsikstulekut inimestelt ku\u0308sis, kas Benzema peaks veel kunagi Prantsusmaa koondist esindama, vajutas \"ei\" 82 protsenti vastanutest. Veel pa\u0308ev enne Le Parisieni pommuudist, et Deschamps on Benzemaga kokku saanud ja talle kutse esitanud, tundus mo\u0303te Benzema naasmisest su\u0308rreaalsena. See ei tundunud vo\u0303imalikuna."}, {"text_idx": "#000042", "text": "Madridis palavalt armastatud klubi legend, kodumaal paljude jaoks ei enamat kui jo\u0303mpsikas, kes pole sinise sa\u0308rgi va\u0308a\u0308riline."}, {"text_idx": "#000044", "text": "\"Me kohtusime, me ra\u0308a\u0308kisime pikalt. Mo\u0303tlesin va\u0308ga kaua ja jo\u0303udsin lo\u0303puks selle otsuseni,\" kommenteeris Deschamps Benzema kaasamist. \"Ma vajasin seda jutuajamist, tema vajas seda jutuajamist. Koondise peatreenerina olen alati enda horisondist kaugemale vaadanud. Minu kohustused on suuremad kui mina ise.\""}, {"text_idx": "#000045", "text": "Deschamps vaatas enda horisondist kaugemale ja na\u0308gi meest, kes on 33 eluaasta ja kaela kohal rippuva kohtupa\u0308eva kiuste selja taha ja\u0308tnud elu parima hooaja. Ta na\u0308gi ru\u0308ndajat, kelle arvel on 359 tabamust ja kellest on Meistrite liiga ajaloos rohkem va\u0308ravaid lo\u0308o\u0308nud vaid Lionel Messi, Cristiano Ronaldo ja Robert Lewandowski, neist viimasega suur vo\u0303itlus kolmandale kohale veel pooleli. Ta na\u0308gi kedagi, kes on va\u0308ljaspool va\u0308ljakut ka\u0308itunud va\u0308a\u0308ritult, murul musketa\u0308rina."}, {"text_idx": "#000046", "text": "Karim Benzema ja\u0308a\u0308b alati vastuoluliseks tegelaseks, aga kui see koondis suudab tema toel 1998. ja 2000. aasta tiimi saavutust korrata... La victoire avant tout, mes amies."}, {"text_idx": "#000050", "text": "Benzema mo\u0303isteti va\u0308ljapressimisele kaasaaitamises su\u0308u\u0308di"}, {"text_idx": "#000051", "text": "Ronaldo soovitas mullijoogi asemel vett juua"}, {"text_idx": "#000052", "text": "Suurfavoriit Prantsusmaa alustas vo\u0303iduga Saksamaa u\u0308le"}, {"text_idx": "#000053", "text": "Jalgpalli EM-i lugude sari: miljonite lootused u\u0308he mehe o\u0303lgadel"}, {"text_idx": "#000054", "text": "Jalgpalli EM-i lugude sari: kangelane, ma\u0308ssaja"}, {"text_idx": "#000055", "text": "Benzema eksis tagasitulekuma\u0308ngus penaltil, aga Prantsusmaa na\u0308itas klassi"}, {"text_idx": "#000056", "text": "Jalgpalli EM-i lugude sari: aupaiste ahvatlev kuma"}, {"text_idx": "#000057", "text": "Selgus Inglismaa koondise esialgne koosseis EM-iks"}, {"text_idx": "#000058", "text": "Benzema naaseb kuueaastase vaheaja ja\u0308rel Prantsusmaa koondisse"}, {"text_idx": "#000059", "text": "Koondisest va\u0308lja ja\u0308a\u0308nud Benzema: peatreener Deschamps allus rassistlike jo\u0303udude survele"}, {"text_idx": "#000061", "text": "Benzema: ei tahtnud, et mu nimi va\u0308lja tuleks"}, {"text_idx": "#000062", "text": "Allikas: Benzema tunnistas seotust va\u0308ljapressimise juhtumiga"}, {"text_idx": "#000063", "text": "Karim Benzema arreteeriti kahtlustatuna va\u0308ljapressimises"}, {"text_idx": "#000064", "text": "Prantslannast saab MM-il esimene naissoost peakohtunik"}, {"text_idx": "#000065", "text": "Inglismaal mo\u0303isteti fa\u0308nn rassistlike kommentaaride pa\u0308rast vangi"}, {"text_idx": "#000066", "text": "Pohlak: koondisema\u0308ngud peaksid olema rahvustelevisiooni ekraanil"}, {"text_idx": "#000070", "text": "Keane penaltitest: kogenumad ma\u0308ngijad oleks pidanud enda eest seisma"}, {"text_idx": "#000075", "text": "EM-i su\u0308mboolsesse algkoosseisu mahtus viis itaallast"}, {"text_idx": "#000076", "text": "Rashford: vabandan penalti eest, aga mitte selle eest, kes ma olen"}, {"text_idx": "#000077", "text": "Klavan jalgpalli EM-ist: oli liiga palju jalgpalli, va\u0308ga ei vaadanud"}, {"text_idx": "#000079", "text": "Inglismaal vandaalitseti Rashfordi kujutava seinamaalingu kallal"}, {"text_idx": "#000081", "text": "Pidutsema kihutanud itaallane hukkus autoavariis"}, {"text_idx": "#000082", "text": "Southgate: ma\u0308ngijaid pole po\u0303hjust su\u0308u\u0308distada, penaltilo\u0308o\u0308jad ma\u0308a\u0308rasin mina"}, {"text_idx": "#000083", "text": "Eksinud penaltilo\u0308o\u0308jaid tabasid rassistlikud solvangud"}, {"text_idx": "#000086", "text": "Kanerva: kahju, et Belgia nii hilja va\u0308rava lo\u0303i, aga nad olid ka paremad"}, {"text_idx": "#000087", "text": "Hollandi peatreener astus pa\u0308rast EM-ilt va\u0308ljalangemist tagasi"}, {"text_idx": "#000088", "text": "S\u030cotimaa poolkaitsja: EM 2020 on meie jaoks alles algus"}, {"text_idx": "#000090", "text": "Risto Lepp: taanlased olid ha\u0308das, aga paar jokkerit to\u0303id ma\u0308ngu lo\u0303puks a\u0308ra"}, {"text_idx": "#000091", "text": "Naiste Balti liiga alustab veebruaris uuenenud formaadiga"}, {"text_idx": "#000092", "text": "ETV spordi lu\u0308hiuudised 30. jaanuaril"}, {"text_idx": "#000094", "text": "Martin Karis: Djokovic tegi seda, mida ta on aastaid teinud"}, {"text_idx": "#000096", "text": "Eesti noorjudokad to\u0303id Balti meistrivo\u0303istlustelt hulga medaleid"}, {"text_idx": "#000098", "text": "Neidude ja\u0308a\u0308hokikoondis kaotas MM-il kolmanda ma\u0308ngu"}, {"text_idx": "#000101", "text": "Selgus Eesti meeste korvpallikoondise koosseis MM-valikma\u0308ngudeks"}, {"text_idx": "#000103", "text": "Joe Noormets: kuidas saada inimesed kehaliselt aktiivsemaks?"}, {"text_idx": "#000107", "text": "PSG ei suutnud teist ma\u0308ngu ja\u0308rjest vo\u0303ita, Verratti sai 13 minutiga punase"}, {"text_idx": "#000108", "text": "Iirimaal elav va\u0308liseestlane purustas Eesti siserekordi 800 m jooksus"}, {"text_idx": "#000109", "text": "Riismaa ja Treieri koduklubid vo\u0303idukad, Jurkatamm pidi vastu vo\u0303tma kaotuse"}]